Askim gamle kirke

Askim gamle kirke var en steinkirke i Askim som lå like øst for nåværende Askim kirke. Kirken var trolig bygget rundt 1200 men er først nevnt i skriftlige kilder i 1336. Kirken hadde rektangulært skip og et avlangt, smalt kor. Bygget var murt av store kvaderstein. Det finnes samtidige tegninger og ett fotografi som viser at taket hadde en åttekantet takrytter med høy hjelm. Den gamle kirken ble revet da den nye kirken stod ferdig i 1878. Dagens kirkegårdsmur består for størstedelen av kvaderstein fra den gamle kirken.

 Eksterne lenker 


Kategori:Kirker i Indre Østfold
Kategori:Kulturminner i Indre Østfold
Kategori:Tidligere kirker i Østfold
Kategori:Tidligere norske middelalderkirker i stein
Kategori:Religiøse byggverk fra 1200-tallet
Kategori:Valgkirker i 1814
Kategori:1200-tallet i Norge